केबल ऑपरेटर वसूल रहे मनमाने दाम
प्रदेशभरके शहर-गांवों में लोकल केबल उपभोक्ता 31 दिसंबर तक सेट टॉप बॉक्स नहीं लगाएंगे तो उनके टीवी 1 जनवरी को पूरी तरह बंद हो जाएंगे। जोधपुर और जयपुर में पहले ही सेट टॉप बॉक्स लागाए जा चुके हैं। लोकल आपरेटर प्रदेशभर में सेटटॉप बॉक्स लगा रहे है लेकिन कीमतों पर जगह-जगह विवाद हो रहा है।
उपभोक्ताओं की तरफ से विवाद इस बात का है सेट टॉप बॉक्स 400-500 रुपए का है और ऑपरेटर 1000 से 1500 रुपए वसूल रहे हैं। इस विवाद के कारण हजारों की संख्या में उपभोक्ताओं ने सेट टॉप बॉक्स नहीं लगवाए हैं। उपभोक्ताओं का तर्क है कि सेट टॉप बॉक्स पर कीमत दर्शाई हुई नहीं है। साथ ही लोकल ऑपरेटर रुपए लेने के बाद सेट टॉप बॉक्स की आईडी भी उपभोक्ता को नहीं दे रहे हैं। इस तरह के विवाद प्रदेशभर से रहे हैं।
नहीं लिखी होती कीमत, इसी का उठा रहे हैं फायदा
राजस्थानकेबल ऑपरेटर फाउंडेशन के अध्यक्ष अतुल जोशी का कहना है कि करीब सवा करोड़ सेट टॉप बॉक्स की जरूरत है और बाजार में 20 प्रतिशत ही उपलब्ध है और किल्लत होने लगी है। इसी का नतीजा है कि बाजार में सेट टॉप बॉक्स मुंह मांगी कीमतों पर मिल रहे हैं। इसका खामियाजा भी लोकल ऑपरेटर्स को भुगतना पड़ा रहा है। ट्राई को 1 जनवरी की तिथि बढ़ानी होगी, अन्यथा बड़ी संख्या में टीवी बंद होंगे और उसके लिए सरकारें जिम्मेवार होगी। कई जगह तो कंपनियों ने डिजिटलाइजेशन के लिए ट्राई ने लाइसेंस तक नहीं दिए हैं। शेष| पेज 12
इसका भी असर पड़ेगा। सेट टॉप बॉक्स सिर्फ चाइना और कोरिया से रहे है।
सेटटॉप बॉक्स के फायदे भी नुकसान भी......
सेट टॉप बॉक्स लगाने के बाद उपभोक्ता मनपसंद चैनल चुनने की छूट होगी। हालांकि प्रत्येक टीवी पर एक सेट टॉप बॉक्स होना जरुरी है। हालांकि कई कंपनियों ने ऐसे सेट टॉप बॉक्स भी तैयार कर रखे है, जिस पर एक से अधिक टीवी का संचालन संभव है। अभी तक एक कनेक्शन पर घर के सभी टीवी चल रहे थे।
फेक्ट फाइल.......
वर्ष 2013 में चार मेट्रो सिटीज में सेट टॉप बॉक्स लागू हुआ और डिजिटलाइजेशन का फायदा उपभोक्ताओं ने कीमत चुकाकर पाया। इसके बाद 2014 में 38 सेमी मेट्रो सिटीज में सेट टॉप बॉक्स की अनिवार्यता लागू हुई और इसमें राजस्थान के जयपुर और जोधपुर की शहरी सीमा अपडेट हुई। अब प्रदेशभर के रूरल एरिया में इसकी अनिवार्यता 1 जनवरी तक है। चौथे फेज में अति पिछड़े ग्रामीण क्षेत्र इस योजना से जुड़ेंगे, हालांकि ऐसी जगह केबल कनेक्शन नाममात्र है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva